Врз основа на чл.165 од Законот за основно образование (Сл.весник на РМ 103/08 и 33/10) ,Одлуката бр.07-604/17 од 01.11.2011г.на Советот на Општина Неготино за отстапување на управување и користење на училишна спортска сала ,Договор бр.03-307/1 од 28.10.2010г. склучен помеѓу Општина Неготино,МОН и училиштето,Одлука бр.02-41/3/4 од 30.01.2012г.за давање под закуп на училишен простор (спортска сала,кујна,други простории) ,УО на ООУ „Страшо Пинџур„ Неготино на својата седница одржана на ден 02.07.2012 год.донесе :

**П Р А В И Л Н И К**

За давање под закуп на училишниот простор во ООУ „Страшо Пинџур„ Неготино

**1.ОПШТИ ОДРЕДБИ**

Член 1

Со овој Правилник се определуваат условите за стекнување на средства од давање под закуп на дел од училишниот пристор во ООУ „Страшо Пинџур“-Неготино,као и начинот на распределба на средствата остварени по тој основ.

Член 2

Под училишен простор,во смисла на овој Правилник се подразбира просторот чиј корисник е ООУ „Страшо Пинџур„ Неготино,а се наоѓа во објектот на училиштето или во рамките на градежната парцела (дворното место).

Член 3

ООУ „Страшо Пинџур„ Неготино може да дава под закуп училишен простор ,под услови и начин утврдени со закон,Одлуката на Советот на Општина Неготино и статутот на училиштето.

**2.УСЛОВИ ЗА ИЗДАВАЊЕ НА ПРОСТОР ПОД ЗАКУП**

Чл.4

Училишниот простор може да се издава под закуп на правни и физички лица , за определен период,во определени термини(по час) или по квадратен метар.

Чл.5

Предмет на закуп може да биде следниот училишен простор:

-просторија која е во функција на наставата:

* Фискултурна сала
* Кабинети
* Работилници
* Училници

-друга просторија која не е во функција на наставата:

* Магацини
* Подрум

-друг градежен простор

Чл.6

Училишниот простор може да се даде под закуп само доколку:

* Просторот ,во времетраењето-терминот на издавањето, не е во функција на воспитно образовниот процес или издавањето не ја попречува функцијата ,текот и квалитетот на воспитно образовниот процес;
* Употребата на просторот нема да влијае на безбедноста на учениците , како и на лицата кои ќе го користат закупениот простор;
* Намената заради која се издава просторот,не доведува до негово

оштетување.

Чл.7

1.Училишниот простор се дава под закуп со јавно наддавање, врз основа на Одлука на Училишниот одбор.

2.Одлуката од став 1 на овој член содржи:

-дефинирање,односно прецизно определување на просторот што ќе се издавапод закуп;

-намената за која просторот ќе се издава под закуп;

-времетраењето и начинот на издавање(по час-термински или по м2);

-констатација дека употребата на просторот нема да влијае на безбедноста на учениците и квалитетот на воспитно образовниот процес;

-рамка за висината на закупнината;

-други прашања во врска со издавањето.

3. Одлуката од став 1 на овој член,пред нејзиното огласување подлежи на согласност од Градоначалникот на Општината.

Чл.8

Постапката по јавниот оглас за избор на најповолна понуда ја спроведува Комисија формирана од страна на УО.

Чл.9

1.За просторот или за терминот на давањето на просторот,предмет на закупот,училиштето и закупецот склучуваат писмен договор со кој се утврдуваат меѓусебните права ,обврски и одговорности што произлегуваат од предметот на договорот.

2.Договорот за закуп содржи:

-страни на договорот,

-предмет на договорот

-намена за која се дава просторот,

-времетраење на закупот,

Цена(по м2 или час) и начин на плаќање,

-обврски на закупецот,

-обезбедување на побарувањата од договорот,

-услови за раскинување на договорот,

-други прашања од значење за реализација на договорот

**3. НАМЕНА НА ПРОСТОРОТ**

Чл.10

Училишниот простор може да се издава за следните намени:

* изведување на настава (практична и теоретска)
* спорт и рекреација
* културни и други и манифестации
* трговија ,угостителски услуги ,производство (под услов да не пречи на извршувањето на основната дејност и да се исполнети законските услови за вршење на тие дејности и заштита на животната средина).

Чл.11

1.Доколку просторот се издава за трговија ,угостителски услуги и производство закупецот е должен на своја сметка да ги обезбеди сите потребни согласности-дозволи од страна на надлежни органи.

2.Училиштето ќе води сметка намената од став 1 на овој член да не пречи на извршувањето на основната дејност и да се исполнети законските услови за вршење на тие дејности и заштита на животната средина .

Чл.12

Доколку училишниот простор се издава со опрема и инвентар што не може физички да се издвои или истите се во функција на намената за кој просторот се издава,закупецот е должен да положи депозит за покривање на претпоставена штета што може да биде причинета при користење на просторот.

**4.ВИСИНА НА ЗАКУПНИНАТА**

Чл.13

Висината на закупнината се утврдува во евра /м2 или евро /час ,во денарска противредност,согласно микролокацијата на објектот и други параметри за висината на закупнината согласно условите на пазарот на недвижности.

**5.ВРЕМЕТРАЕЊЕ НА ЗАКУПОТ**

Чл.14

1.Договор за закуп се склучува за време од најмногу 1 година.

2.Кога издавањето под закуп е поврзано со инвестициони вложувања од страна на закупецот,правата и обврските меѓу закуподавецот и закупецот за инвестирањето се уредуваат со посебен договор,врз основа на претходно доставен идеен проект основен(со сите фази за кои има потреба),одобрен од страна на надлежниот орган на Општината и обезбедени сите согласности и одобренија за градба.

3. По истекот на договорот за закуп недвижниот имот од став 2 на овој член останува сопственост на закуподавецот.

**6.НАМЕНА НА ЗАКУПНИНАТА**

Чл.15

Средставата остварени по основ на закуп се користат наменски и се распределуваат за следната намена :

-подобрување на условите за воспитно образовната дејност на училиштето;

-финансирање на проекти за унапредување и модернизација на образовниот процес на училиштето;

-набавка на училишен материјал;

-тековно или инвестиционо одржување и надоместување на трошоци за електрична енергија,парно,греење,телефон,интернет и др.

Чл.16

Правилникот влегува во сила од денот на донесувањето.

\_02.07.2012 год. Претседател на УО Неготино /Илиевска Микица/